- Ես չեմ կարծում, որ Թուրքիային կհաջողվի քրդերին բնաջնջել, քանի որ նույնիսկ ԱՄՆ նախագահ Բ. Օբաման հայտարարեց, որ Սիրիայի տարածքում գտնվող քրդերն իրենց ցամաքային զորքերն են: Եվ եթե ԱՄՆ-ը նախագիծ ունի հերթական միջանցքը ձևավորելու, ապա նա այդ նախագծից երբեք էլ չի հրաժարվի և անպայման կիրականացնի: Ուղղակի, իմ կարծիքով, Անկարան փորձում է այս ամենը հետաձգել: Այսինքն, Թուրքիան կամ պետք է ԱՄՆ-ի առջև ընկրկի և աչք փակի քրդական շրջանների ձևավորման վրա, կամ պետք է Ռուսաստանի հետ միասին ազատվի ԴԱԻՇ-ից: Խոսակցություններ կան նաև, որ նույնիսկ իր կողմից ազատագրված տարածքները Թուրքիան պետք է հանձնի Ասադին: Այս դեպքում արդեն նա կբարելավի նաև Սիրիայի հետ իր հարաբերությունները, քանի որ Սիրիայի մասնատումը ենթադրում է Քրդական պետության հիմնում, որը չի բխում Թուրքիայի ազգային շահերից: